TURISTIČKA ORGANIZACIJA ULCINJ
Komisija za sprovođenje postupka javne nabavke 
Broj: 08/26-01-469-4/26
Mjesto: Ulcinj, 16.04.2026. godine

Na osnovu članu 4 Pravilnika o načinu sprovođenja jednostavnih nabavki, Komisija za sprovođenje jednostavne nabavke objavljuje sljedeće: 
POJAŠNJENJE II

Zahtjeva za dostavljanje ponuda br. #112138 od 07.04.2026. godine za postupak jednostavne nabavke za nabavku – realizacija kampanje u TV i štampanim medijima – usluge fotografisanja, snimanja, montaže i distribucije.

Pitanje1. Poštovani, naveli ste: "U pogledu zaštite podataka za dio koji se odnosi na usluge fotografisanja i snimanja, Ponuđač je saglasan da svih sedam dana u nedelji od dana otvaranja ponude na svom web serveru objavljuje video priloge uz dokaz objava u poslednjih mjesec dana od dana otvaranja ponude; - kao i da dostavlja dokaz o broju prosječnih objava na dnevnom nivou u poslednjih sedam dana od dana otvaranja ponude...", molimo Vas za pojašnjenje: 1. šta je (koji dokument, koji akt) dokaz objava u poslednjih mjesec dana od dana otvaranja ponude; 2. šta je (koji dokument, koji akt) dokaz o broju prosječnih objava na dnvonom nivou u poslednjih sedam dana od dana otvaranja ponude? Takođe Vas molimo za pojašnjenje zahtjeva o prosjecnom broju objava na dnevnom nivou u prethodnih sedam dana od dana otvaranja ponuda, da li će ponudjac koji bude imao veći prosjecni broj objava dobiti vise bodova obzirom da ovo nije predvidjeno kao kriterijum za vrednovanje, tj. da li će ponudjac koji bude imao manji broj prosjecnih objava dobiti manji broj bodova ili eventualno da li ce ponuda ponudjaca koji ne bude imao objava u navedenom periodu biti ocijenjena kao neispravna? Ovo nam je potrebno iz razloga da bi ponudjaci mogli da dostave medjusobno uporedive ponude tj. da bi narucilac mogao objektivno da izvrsi vrednovanje dostavljenih ponuda.? 

Odgovor: U vezi sa Vašim zahtjevom za pojašnjenje, dodatno preciziramo sljedeće:

Kao dokaz o objavama u posljednjih mjesec dana, kao i o kontinuitetu objavljivanja sedam dana u nedjelji, dostavljaju se printscreenovi sa web stranice ponuđača. Kao dokaz o prosječnom broju objava na dnevnom nivou u posljednjih sedam dana, takođe se dostavljaju printscreenovi sa web stranice ponuđača.(Printscreen predstavlja snimak ekrana (screenshot) web stranice ponuđača, na kojem moraju biti jasno vidljivi URL stranice ponudjaca, datum objave i sadržaj, u cilju utvrđivanja učestalosti I kontinuiteta objavljivanja.). Dodatno, za dokaz o preuzimanju audio/video materijala od strane televizija (najmanje tri televizije sa nacionalnom pokrivenošću, od kojih je jedna Javni servis), dostavlja se potvrda ili izjava emitera, svojeručno potpisana i ovjerena pečatom ili kvalifikovanim elektronskim potpisom.

U odnosu na pitanje vrednovanja, naglašavamo da se navedeni zahtjevi odnose isključivo na ispunjenost tehničkih uslova, a ne na kriterijume za bodovanje ponuda. Shodno tome, ovi zahtjevi ne utiču na dodjelu bodova, već isključivo na ocjenu ispravnosti ponude. U tom smislu:
ponuđači neće dobijati dodatne bodove za veći prosječan broj objava, ponuđači sa manjim brojem objava neće biti bodovno kažnjeni, međutim, ukoliko ponuđač ne može dokazati ispunjenost minimalnog zahtjeva u pogledu kontinuiteta objavljivanja, njegova ponuda će biti
ocijenjena kao neispravna (neprihvatljiva).

Cilj ovog zahtjeva je isključivo potvrda da ponuđač raspolaže kapacitetima za kontinuiranu i pravovremenu distribuciju sadržaja, u skladu sa predmetom nabavke.

